มีช่วงนึงที่มาสอนพิเศษที่นี่ติดๆกันหลายวัน เพื่อนแนะนำให้มาสาขานี้เพราะสงบ แล้วก็เป็นจริงดังที่ว่า ตอนเช้านี่เลือกที่นั่งได้ตามใจชอบเลย ตอนบ่ายอาจจะเหลือที่น้อยหน่อยแต่ก็ไม่เคยเต็ม วิวดีมาก มองเห็นสวนเบญจสิริแบบพาโนรามา แต่มาช่วงสายๆหรือบ่ายๆไม่ควรนั่งใกล้หน้าต่างแล้วเพราะไอแดดร้อนมาก และพนักงานก็เอาม่านลงด้วย มีพัดลมไม่เพียงพอรับมือช่วงที่แดดออกของวันค่ะ ปลั๊กก็มีไม่กี่รู

แต่ที่ประทับใจคือความเป็นมิตรของพนักงานค่ะ ยิ้มแย้มตลอด และมีขนมมาให้ชิมทุกครั้งเลย บางครั้งได้มากกว่าสองรอบด้วยในวันเดียวกัน ใจดีสุดๆไปเลย พนักงานขยัน เห็นลุกมาทำความสะอาดปัดกวาดร้านตลอดเวลา

ที่ชอบอีกอย่างคือร้านใกล้ห้องน้ำมากกค่ะ ไปเข้าได้ตลอดสบายๆ